CELEX: 52017PC0086
Language: mt
Date: 2017-02-22
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għal emendi għar-Regolamenti tan-NU Nri 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 u 138, u proposta waħda għall-emendar tar-Riżoluzzjoni Konsolidata dwar il-Kostruzzjoni tal-Vetturi (R.E.3) permezz ta’ linji gwida dwar iċ-ċibersigurtà u l-protezzjoni tad-dejta

IL-KUMMISSJONI EWROPEA
            Brussell, 22.2.2017
            COM(2017) 86 final
            2017/0038(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għal emendi għar-Regolamenti tan-NU Nri 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 u 138, u proposta waħda għall-emendar tar-Riżoluzzjoni Konsolidata dwar il-Kostruzzjoni tal-Vetturi (R.E.3) permezz ta’ linji gwida dwar iċ-ċibersigurtà u l-protezzjoni tad-dejta
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet għall-proposta u l-għanijiet tagħha
            
            
               Fil-livell internazzjonali, il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati, maħsubin biex ineħħu l-ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim Rivedut tal-1958 u biex jiżguraw li vetturi bħal dawn joffru livell għoli ta’ sikurezza u ta’ protezzjoni ambjentali.
            
            
               B’konformità mad-Deċiżjoni tal-Kunsill 97/836/KE tas-27 ta’ Novembru 1997, l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu iffittjati ma’ u/jew ikunu użati ma’ vetturi bir-roti u l-kundizzjonijiet reċiproċi tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”), u b’konformità mad-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi Regolamenti Tekniċi Globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”), l-Unjoni ssieħbet fil-Ftehim Parallel.
            
            
               Il-laqgħat tal-Grupp ta’ Ħidma (WP) 29 tan-NU/KEE, jiġifieri l-Forum Dinji għall-Armonizzazzjoni tar-Regolamenti dwar il-Vetturi, isiru tliet darbiet fis-sena, f’Marzu, f’Ġunju u f’Novembru ta’ kull sena kalendarja. F’kull sessjoni tal-laqgħat, jiġu adottati Regolamenti ġodda tan-NU, emendi tar-Regolamenti tan-NU eżistenti jew tar-Regolamenti Tekniċi Globali tan-NU (UN GTRs), biex ikun jista’ jsir progress tekniku. Qabel kull laqgħa tad-WP.29, dawn l-emendi jiġu adottati minn wieħed mis-sitt gruppi ta' ħidma (GRs) li huma attivi fid-WP.29.
            
            
               Sussegwentement, f'laqgħa tad-WP.29 jittieħed il-vot finali għall-adozzjoni tal-emendi, is-supplimenti u r-rettifiki, sakemm jintlaħaq il-kworum u jkun hemm maġġoranza kwalifikata fost il-partijiet kontraenti. L-UE hija parti kontraenti għal żewġ Ftehimiet (il-Ftehimiet tal-1958 u tal-1998) fid-WP.29. Kull darba titħejja Deċiżjoni tal-Kunsill imsejħa l-"megadeċiżjoni", li tħaddan fiha l-lista ta’ Regolamenti, emendi, supplimenti u rettifiki, u tawtorizza lill-Kummissjoni tivvota f’isem l-Unjoni f'kull laqgħa tad-WP.29.
            
            
               Din id-Deċiżjoni tal-Kunsill tiddefinixxi l-pożizzjoni tal-Unjoni fil-votazzjoni dwar ir-Regolamenti, l-emendi, is-supplimenti u r-rettifiki sottomessi għall-votazzjoni fil-laqgħa tad-WP.29 ta’ Marzu 2017, li se ssir bejn t-13 u s-17 ta’ Marzu 2017.
            
            
               •Konsistenza mad-dispożizzjonijiet ta’ politika eżistenti fil-qasam tal-politika
            
            
               Din il-proposta tikkumplimenta u hija totalment konformi mal-politika tas-suq intern tal-Unjoni fir-rigward tal-industrija awtomobilistika.
            
            
               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f'dan l-għan għaliex il-manifatturi tal-UE jistgħu joperaw b'sett komuni ta’ Regolamenti ta’ approvazzjoni tat-tip bl-għarfien li l-prodott se jkun rikonoxxut mill-Partijiet Kontraenti bħala konformi mal-leġiżlazzjoni nazzjonali tagħhom. Din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar aktar minn 50 Direttiva tal-UE u jissostitwihom bir-Regolamenti korrispondenti żviluppati skont il-Ftehim tal-1958.
            
            
               Approċċ simili ġie meħud mid-Direttiva 2007/46/KE, li ssostitwiet is-sistemi ta' approvazzjoni tal-Istati Membri bi proċedura ta’ approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-regolamenti tan-NU fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.
            
            
               •Konsistenza ma’ politiki oħrajn tal-Unjoni
            
            
               Is-sistema tad-WP.29 hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Din il-proposta hija konsistenti wkoll mal-politiki tal-Unjoni għat-trasport u l-enerġija, li jitqiesu sew fil-proċess għall-abbozzar u l-adozzjoni tar-Regolamenti tan-NU li jaqgħu taħt il-Ftehim tal-1958.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               L-Artikolu 114 tat-Trattat dwar il-Funzjonament tal-Unjoni Ewropea, flimkien mal-Artikolu 218(9) tiegħu, jifformaw il-bażi ġuridika ta’ din il-proposta.
            
            
               •Sussidjarjetà
            
            
               L-Unjoni biss tista’ tivvota favur strumenti internazzjonali bħall-proposti għar-Regolamenti tan-NU, l-emendi tar-Regolamenti tan-NU u l-abbozzi tar-Regolamenti Tekniċi Globali u tinkorporahom fis-sistema tal-Unjoni tal-approvazzjoni tat-tip tal-vetturi bil-mutur. Dan mhux talli jipprevjeni l-frammentazzjoni tas-suq intern, iżda jiżgura wkoll standards ugwali ambjentali u tas-sikurezza madwar l-Unjoni. Joffri wkoll vantaġġi tal-ekonomiji ta’ skala: il-prodotti jistgħu jsiru għas-suq kollu tal-Unjoni u anki għas-suq internazzjonali, minflok ma jiġu manifatturati speċifikament biex tinkiseb l-approvazzjoni nazzjonali tat-tip għal kull Stat Membru.
            
         
         
            
               Għaldaqstant, din il-proposta hija konformi mal-prinċipju tas-sussidjarjetà.
            
            
               •Proporzjonalità
            
            
               
                  Din id-Deċiżjoni tal-Kunsill tawtorizza lill-Kummissjoni tivvota f'isem l-Unjoni u hija l-istrument proporzjonat skont l-Artikolu 5(1) tad-Deċiżjoni tal-Kunsill 97/836/KE sabiex tiġi ddefinita pożizzjoni unifikata tal-UE fin-NU/KEE fir-rigward tal-votazzjoni dwar id-dokumenti ta' ħidma proposti fl-aġenda tal-laqgħa tad-WP.29. Għaldaqstant, din il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ biex jintlaħqu l-għanijiet li jiġi żgurat il-funzjonament kif suppost tas-suq intern, filwaqt li fl-istess ħin tipprovdi għal livell għoli ta’ sikurezza u protezzjoni pubblika.
               
            
            
               •Għażla tal-istrument
            
            
               L-użu ta’ Deċiżjoni tal-Kunsill huwa meħtieġ skont l-Artikolu 218(9) tat-TFUE sabiex jiġu stabbiliti l-pożizzjonijiet li għandhom jiġu adottati f’isem l-Unjoni f’korp stabbilit permezz ta' ftehim internazzjonali.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               Mhux applikabbli.
            
            
               •Konsultazzjonijiet mal-partijiet ikkonċernati
            
            
               Mhux applikabbli.
            
            
               •Ġabra u użu tal-kompetenzi
            
            
               L-għarfien espert estern mhux rilevanti fil-każ ta' din il-proposta. Madanakollu ġiet eżaminata mill-Kumitat Tekniku dwar il-Vetturi bil-Mutur.
            
            
               •Valutazzjoni tal-impatt
            
            
               Din il-proposta ma tistax tkun soġġetta għal valutazzjoni tal-impatt peress li mhix ta' natura leġiżlattiva u l-ebda għażla ta' politika alternattiva mhi disponibbli jew possibbli.
            
            
               •Idoneità regolatorja u simplifikazzjoni
            
            
               F'termini ta' piż amministrattiv, l-inizjattiva ma għandhiex riperkussjonijiet, għaliex ir-referenzi tal-emenda annessi ma' din il-megadeċiżjoni mhux se jintroduċu rapportar ġdid jew obbligi amministrattivi oħra għall-intrapriżi, inklużi l-SMEs. Anzi, it-tnaqqis tal-piż amministrattiv huwa mmirat għaliex l-applikazzjoni ta' rekwiżiti armonizzati fil-livell globali jippermettu lill-manifatturi jippreżentaw dokumentazzjoni ta' approvazzjoni ta' sistemi u komponenti mhux biss fl-UE iżda anki fis-swieq tal-esportazzjoni minn Partijiet Kontraenti għall-Ftehim tal-1958 barra mill-UE.
            
            
               Il-proposta għandha impatt tassew pożittiv fuq il-kompetittività u l-kummerċ internazzjonali awtomobilistiku tal-UE. L-aċċettazzjoni ta' regolamenti tal-vetturi armonizzati internazzjonalment mis-sħab kummerċjali tal-UE hija rikonoxxuta bħala l-aqwa mod kif jitneħħew ostakli mhux tariffarji għall-kummerċ u biex jinfetaħ u jitwessa' l-aċċess għas-suq għall-intrapriżi awtomobilistiċi tal-UE.
            
            
               •Drittijiet fundamentali
            
            
               Il-proposta ma għandhiex konsegwenzi għall-protezzjoni tad-drittijiet fundamentali.
            
            
               4.IMPLIKAZZJONIJIET BAĠITARJI
            
         
         
            
               Din l-inizjattiva ma għandha l-ebda implikazzjoni baġitarja.
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               Mhux applikabbli.
            
            
               •Dokumenti ta’ spjegazzjoni (għad-direttivi)
            
            
               Mhux applikabbli.
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               Il-proposta tiddefinixxi l-pożizzjoni tal-Unjoni fil-votazzjoni dwar 
            
            
               –l-emendi tar-Regolamenti tan-NU Nri 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 u 138; u
            
            
               –il-proposta għall-emendar tar-Riżoluzzjoni Konsolidata dwar il-Kostruzzjoni tal-Vetturi (R.E.3) permezz ta’ linji gwida dwar iċ-ċibersigurtà u l-protezzjoni tad-dejta.
            
            
               2017/0038 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għal emendi għar-Regolamenti tan-NU Nri 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 u 138, u proposta waħda għall-emendar tar-Riżoluzzjoni Konsolidata dwar il-Kostruzzjoni tal-Vetturi (R.E.3) permezz ta’ linji gwida dwar iċ-ċibersigurtà u l-protezzjoni tad-dejta
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(9) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)B'konformità mad-Deċiżjoni tal-Kunsill 97/836/KE
                  1
               , l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) li tikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma’ u/jew ikunu wżati ma’ vetturi bir-roti u l-kundizzjonijiet reċiproċi tal-approvazzjonijiet mogħtija fuq il-bażi ta' dawk il-preskrizzjonijiet (“Ftehim Rivedut tal-1958”).
            
            
               (2)B'konformità mad-Deċiżjoni tal-Kunsill 2000/125/KE
                  2
               , l-Unjoni ssieħbet fil-Ftehim fir-rigward tal-istabbiliment ta’ regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”).
            
         
         
            
               (3)Id-Direttiva 2007/46/KE tal-Parlament Ewropew u tal-Kunsill
                  3
                issostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat regolamenti adottati taħt il-Ftehim Rivedut tal-1958 (minn hawn 'il quddiem imsejħa “ir-Regolamenti tan-NU”) fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.
            
            
               (4)Fid-dawl tal-esperjenza u l-iżviluppi tekniċi, ir-rekwiżiti marbuta ma' ċerti elementi jew karatteristiċi koperti permezz tar-Regolamenti tan-NU Nri 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 u 138, jeħtieġ li jiġu adattati skont il-progress tekniku.
            
            
               (5)Sabiex jiġu stabbiliti dispożizzjonijiet uniformi dwar il-kostruzzjoni tal-vetturi, ir-Riżoluzzjoni Konsolidata dwar il-Kostruzzjoni tal-Vetturi (R.E.3) jenħtieġ li tiġi emendata permezz ta’ linji gwida dwar iċ-ċibersigurtà u l-protezzjoni tad-dejta, mingħajr ma xxekkel l-iżvilupp kontinwu li sar fil-livell tal-UE fil-qafas ta' sewqan kooperattiv, konness u awtomizzat. 
            
            
               (6)Huwa xieraq li tiġi stabbilita l-pożizzjoni li trid tiġi adottata f'isem l-Unjoni fi ħdan il-Kumitati rilevanti tan-NU/KEE, jiġifieri l-Kumitat Amministrattiv tal-Ftehim Rivedut tal-1958 u l-Kumitat Eżekuttiv tal-Ftehim Parallel, fir-rigward tal-adozzjoni tal-atti tan-NU msemmija hawn fuq,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-pożizzjoni li għandha tiġi adottata f'isem l-Unjoni fil-Kumitat Amministrattiv tal-Ftehim Rivedut tal-1958 u l-Kumitat Eżekuttiv tal-Ftehim Parallel matul il-perjodu mit-13 sas-17 ta' Marzu 2017 għandha tkun ta' vot favur il-proposti elenkati fl-Anness ta’ din id-Deċiżjoni.
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Id-Deċiżjoni tal-Kunsill 97/836/KE tas-27 ta' Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma' u/jew ikunu wżati ma' vetturi bir-roti u l-kundizzjonijiet reċiproċi tal-approvazzjonijiet mogħtija fuq il-bażi ta' dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).
               
               
                  
                     (2)
                  Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim li jistabbilixxi regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) ( ĠU L 35, 10.2.2000, p. 12).
               
               
                  
                     (3)
                  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 22.2.2017
            COM(2017) 86 final
            ANNESS
            ta' [...]
            Proposta għal Deċiżjoni tal-Kunsill
            li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għal emendi għar-Regolamenti tan-NU Nri 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 u 138, u proposta waħda għall-emendar tar-Riżoluzzjoni Konsolidata dwar il-Kostruzzjoni tal-Vetturi (R.E.3) permezz ta’ linji gwida dwar iċ-ċibersigurtà u l-protezzjoni tad-dejta
            
               
         
         
            
               ANNESS
            
            
                     
                        Titolu tal-punt tal-aġenda
                     
                  
                  
                     
                        Referenza tad-dokument
                     
                  
               
                     
                        Proposta għas-Suppliment 17 tas-serje ta' emendi 02 tar-Regolament Nru 3 (Tagħmir retro-riflettiv)
                     
                  
                  
                     
                        ECE/TRANS/WP.29/2017/19
                     
                  
               
                     
                        Proposta għas-Suppliment 18 tar-Regolament Nru 4 (Illuminazzjoni tal-pjanċi tar-reġistrazzjoni ta' wara)
                     
                  
                  
                     
                        ECE/TRANS/WP.29/2017/20 + WP.29-171-03
                     
                  
               
                     
                        Proposta għas-Suppliment 27 tas-serje ta' emendi 01 tar-Regolament Nru 6 (Indikaturi tad-direzzjoni)
                     
                  
                  
                     
                        ECE/TRANS/WP.29/2017/21 + WP.29-171-03
                     
                  
               
                     
                        Proposta għas-Suppliment 26 tas-serje ta' emendi 02 tar-Regolament Nru 7(Fanali tal-pożizzjoni, tal-waqfien u tax-xifer aħħari)
                     
                  
                  
                     
                        ECE/TRANS/WP.29/2017/22 + WP.29-171-03
                     
                  
               
                     
                        Proposta għar-Rettifika 2 tar-Reviżjoni 8 tar-Regolament Nru 13 (Ibbrejkjar ta’ Vetturi Tqal)
                     
                  
                  
                     
                        ECE/TRANS/WP.29/2017/45
                     
                  
               
                     
                        Proposta għas-Suppliment 9 tas-serje ta’ emendi 04 tar-Regolament Nru 19 (Fanali taċ-ċpar ta’ quddiem)
                     
                  
                  
                     
                        ECE/TRANS/WP.29/2017/23 + WP.29-171-03
                     
                  
               
                     
                        Proposta għas-Suppliment 21 tar-Regolament Nru 23 (Fanali tar-rivers)
                     
                  
                  
                     
                        ECE/TRANS/WP.29/2017/24 + WP.29-171-03
                     
                  
               
                     
                        Proposta għas-Suppliment 1 tas-serje ta' emendi 04 tar-Regolament Nru 27 (Triangoli tat-twissija avvanzata)
                     
                  
                  
                     
                        ECE/TRANS/WP.29/2017/25
                     
                  
               
                     
                        Proposta għas-Suppliment 5 tar-Regolament Nru 28 (Apparat ta’ twissija li jinstema’) 
                     
                  
                  
                     
                        ECE/TRANS/WP.29/2017/3
                     
                  
               
                     
                        Proposta għas-Suppliment 18 tar-Regolament Nru 38 (Fanali taċ-ċpar ta’ wara)
                     
                  
                  
                     
                        ECE/TRANS/WP.29/2017/26 + WP.29-171-03
                     
                  
               
                     
                        Proposta għas-Suppliment 1 tas-serje ta' emendi 01 tar-Regolament Nru 39 (Spidometru u odometru)
                     
                  
                  
                     
                        ECE/TRANS/WP.29/2017/11
                     
                  
               
                     
                        Proposta għas-Suppliment 5 tas-serje ta' emendi 01 tar-Regolament Nru 43 (Ħġieġ tas-sikurezza)
                     
                  
                  
                     
                        ECE/TRANS/WP.29/2017/12
                     
                  
               
                     
                        Proposta għas-Suppliment 11 tas-serje ta' emendi 01 tar-Regolament Nru 45 (Naddafa tal-fanali ta' quddiem)
                     
                  
                  
                     
                        ECE/TRANS/WP.29/2017/27
                     
                  
               
                     
                        Ir-Regolament Nru 48 (Installazzjoni tad-dawl u l-apparat tas-sinjalaġġ tad-dawl): Proposti għas-Suppliment 9 tas-serje ta’ emendi 06
                     
                  
                  
                     
                        WP.29-171-03
                     
                  
               
                     
                        Proposta għas-Suppliment 19 tar-Regolament Nru 50 (Fanali tal-pożizzjoni, tal-waqfien, ta’ indikazzjoni tad-direzzjoni għall-mopeds u l-muturi)
                     
                  
                  
                     
                        ECE/TRANS/WP.29/2017/28 + WP.29-171-03
                     
                  
               
                     
                        Proposta għas-Suppliment 6 tas-serje ta’ emendi 01 tar-Regolament Nru 69 (Pjanċi li jimmarkaw wara għall-vetturi li jimxu bil-mod)
                     
                  
                  
                     
                        ECE/TRANS/WP.29/2017/30
                     
                  
               
                     
                        Proposta għas-Suppliment 10 tas-serje ta’ emendi 01 tar-Regolament Nru 70 (Pjanċi li jimmarkaw wara għall-vetturi tqal u twal)
                     
                  
                  
                     
                        ECE/TRANS/WP.29/2017/31
                     
                  
               
                     
                        Proposta għas-Suppliment 1 tas-serje ta' emendi 01 tar-Regolament Nru 73 (Apparat ta’ protezzjoni laterali)
                     
                  
                  
                     
                        ECE/TRANS/WP.29/2017/17
                     
                  
               
                     
                        Proposta għas-Suppliment 16 tar-Regolament Nru 75 (Tajers għall-vetturi tal-kategorija L)
                     
                  
                  
                     
                        ECE/TRANS/WP.29/2017/8
                     
                  
               
                     
                        Proposta għas-Suppliment 17 tar-Regolament Nru 77 (Fanali tal-ipparkjar)
                     
                  
                  
                     
                        ECE/TRANS/WP.29/2017/32 + WP.29-171-03
                     
                  
               
                     
                        Proposta għas-Suppliment 6 tas-serje ta’ emendi 01 tar-Regolament Nru 79 (Tagħmir tat-tmun)
                     
                  
                  
                     
                        ECE/TRANS/WP.29/2017/10
                     
                     
                        + GRRF-83-08-Rev.3
                     
                  
               
                     
                        Proposta għas-Suppliment 9 tas-serje ta’ emendi 06 tar-Regolament Nru 83 (Emissjonijiet tal-vetturi tal-kategoriji M1 u N1)
                     
                  
                  
                     
                        ECE/TRANS/WP.29/2017/42
                     
                  
               
                     
                        Proposta għas-Suppliment 5 tas-serje ta’ emendi 07 tar-Regolament Nru 83 (Emissjonijiet tal-vetturi tal-kategoriji M1 u N1)
                     
                  
                  
                     
                        ECE/TRANS/WP.29/2017/43
                     
                  
               
                     
                        Proposta għas-Suppliment 19 tar-Regolament Nru 87 (Fanali tas-sewqan ta’ bi nhar)
                     
                  
                  
                     
                        ECE/TRANS/WP.29/2017/33 + WP.29-171-03
                     
                  
               
                     
                        Proposta għas-Suppliment 16 tar-Regolament Nru 91 (Fanali tal-immarkar tal-ġenb)
                     
                  
                  
                     
                        ECE/TRANS/WP.29/2017/34 + WP.29-171-03
                     
                  
               
                     
                        Proposta għas-Suppliment 8 tas-serje ta' emendi 01 tar-Regolament Nru 98 (Fanali ta' quddiem b'sorsi tad-dawl li jarmu l-gass)
                     
                  
                  
                     
                        ECE/TRANS/WP.29/2017/35 + WP.29-171-03
                     
                  
               
                     
                        Proposta għas-Suppliment 13 tar-Regolament Nru 99 (Sorsi tad-dawl li jarmu l-gass)
                     
                  
                  
                     
                        ECE/TRANS/WP.29/2017/36
                     
                  
               
                     
                        Proposta għas-Suppliment 7 tas-serje ta’ emendi 01 tar-Regolament Nru 101 (Emissjonijiet tad-CO2/konsum tal-fjuwil)
                     
                  
                  
                     
                        ECE/TRANS/WP.29/2017/44
                     
                  
               
                     
                        Proposta għas-Suppliment 9 tar-Regolament Nru 104 (Marki retroriflettivi)
                     
                  
                  
                     
                        ECE/TRANS/WP.29/2017/37
                     
                  
               
                     
                        Proposta għar-Rettifika 2 tas-serje ta' emendi 06 tar-Regolament Nru 107 (Vetturi tal-kategoriji M2 u M3)
                     
                  
                  
                     
                        ECE/TRANS/WP.29/2017/13
                     
                  
               
                     
                        Proposta għar-Rettifika 1 tas-serje ta' emendi 07 tar-Regolament Nru 107 (Vetturi tal-kategoriji M2 u M3)
                     
                  
                  
                     
                        ECE/TRANS/WP.29/2017/14
                     
                  
               
                     
                        Proposta għas-Suppliment 8 tar-Regolament Nru 109 (Tajers b’wiċċ ġdid għal vetturi kummerċjali u l-karrijiet tagħhom)
                     
                  
                  
                     
                        ECE/TRANS/WP.29/2017/9
                     
                  
               
                     
                        Proposta għas-Suppliment 6 tas-serje ta' emendi 01 tar-Regolament Nru 110 (Vetturi CNG u LNG)
                     
                  
                  
                     
                        ECE/TRANS/WP.29/2017/15 
                     
                  
               
                     
                        Proposta għas-Suppliment 7 tas-serje ta' emendi 01 tar-Regolament Nru 112 (Fanali ta' quddiem li jitfgħu raġġ baxx asimmetriku)
                     
                  
                  
                     
                        ECE/TRANS/WP.29/2017/38 + WP.29-171-03
                     
                  
               
                     
                        Proposta għas-Suppliment 7 tas-serje ta’ emendi 01 tar-Regolament Nru 113 (Fanali ta' quddiem li jitfgħu raġġ baxx simmetriku)
                     
                  
                  
                     
                        ECE/TRANS/WP.29/2017/39 + WP.29-171-03
                     
                     
                        + WP.29-171-04
                     
                  
               
                     
                        Proposta għas-Suppliment 3 tas-serje ta’ emendi 02 tar-Regolament Nru 118 (Għaġir ta' ħruq tal-materjali)
                     
                  
                  
                     
                        ECE/TRANS/WP.29/2017/16
                     
                  
               
                     
                        Proposta għas-serje ta’ emendi 03 tar-Regolament Nru 118 (Għaġir ta' ħruq tal-materjali)
                     
                  
                  
                     
                        ECE/TRANS/WP.29/2017/18
                     
                  
               
                     
                        Proposta għas-Suppliment 5 tas-serje ta' emendi 01 tar-Regolament Nru 119 (Fanali għall-kantunieri)
                     
                  
                  
                     
                        ECE/TRANS/WP.29/2017/40 + WP.29-171-03
                     
                  
               
                     
                        Proposta għas-Suppliment 8 tas-serje ta' emendi 01 tar-Regolament Nru 123 (Sistemi adattivi tad-dawl ta' quddiem (AFS))
                     
                  
                  
                     
                        ECE/TRANS/WP.29/2017/41 + WP.29-171-03
                     
                  
               
                     
                        Proposta għas-Suppliment 1 tar-Regolament Nru 138 (Vetturi tat-Trasport bit-Triq li ma Jagħmlux Storbju (QRTV))
                     
                  
                  
                     
                        ECE/TRANS/WP.29/2017/6
                     
                  
               
                     
                        Proposta għas-serje ta’ emendi 01 tar-Regolament Nru 138 (Vetturi tat-Trasport bit-Triq li ma Jagħmlux Storbju (QRTV))
                     
                  
                  
                     
                        ECE/TRANS/WP.29/2017/7
                     
                  
               
                     
                        Proposta għal abbozz ta’ linji gwida dwar iċ-ċibersigurtà u l-protezzjoni tad-dejta
                     
                  
                  
                     
                        ECE/TRANS/WP.29/2017/46